Gant an Huned o vont war-raok, e deroù ar Vvet kantved, e voe kaset ar Vandaled kuit eus o douaroù. A-gevret gant ar Suebed hag an Alaned, ez ejont war-zu ar chornôg, war-zu lodenn uhelañ ar stêr Roen. Eno e voe ret dezho chom a-sav ur pennad e-harz al limes roman (linennoù difenn an Impalaeriezh). Hervez ar vojenn e voe treuzet ganto ar stêr Roen skornet e-pad nozvezh an 31 a viz Kerzu 406 (e gwirionez e voent meur a zevezh o treuziñ ar stêr hag al limes). Aloubet e voe Galia ganto. Eno o devoe bech gant ar Romaned hag o skoazellerien Franked ha Germaned all a oa e servij an Impalaeriezh. Met lakaet e voe ar vro en arigrap ganto. Ne chomjont ket gwall bell avat ha mont a rejont pelloch, gant ar Suebed hag an Alaned atav. E 409 ez errujont en Hispania.